Little Paradise | LekkeSlaap
Little Paradise: Hooffoto's
Adres: Sea Cottage-rylaan 50, Noordhoek, 7979, Wes-Kaap
Vanaf R5 000 per nag (vir 7 persone)
Little Paradise is teen die heuwels van die Silvermine Natuurreservaat geleë en bied pragtige, panoramiese uitsigte oor die see en Noordhoekstrand in die verte, die Vleilande, Chapmanspiek en die omliggende berge. Die vierslaapkamerhuis het 'n plaashuis-styl en 'n knus en gemaklike atmosfeer. Kom bewonder die sonsondergang vanaf die balkon met 'n glasie wyn of ontspan op die groot stoep.
Die huis beskik oor 4 slaapkamers en 2 badkamers. Elke kamer is individueel ingerig. Vanaf die Noordhoek-suite en die Atlantiese slaapkamers kan gaste pragtige uitsigte oor die see in die verte geniet. Die Noordhoek-suite het toegang tot 'n privaat badkamer met 'n stort en 'n toilet, en daar is 'n tweede groot badkamer met 'n toilet, 'n stort en 'n bad. Daar is ook 'n gastetoilet op die grondvloer. Strand- en badhanddoeke word voorsien.
Die kombuis met 'n plaasstyl is ten volle toegerus met 'n mikrogolfoond, 'n skottelgoedwasser, 'n menger, 'n broodrooster, 'n koffiemasjien en 'n espresso-masjien. Daar is ook 'n ontbythoekie in die kruietuin. Langs die kombuis is daar 'n spens met 'n groot yskas. Die kombuis lei na die eetkamer met 'n etenstafel en sitplek vir 10. In die leefarea kan gaste 'n glasie wyn voor die kaggel geniet, ideaal vir daardie koue winteraande. Gaste kan na musiek luister op die HiFi-stelsel, TV kyk of 'n boek lees vanaf die boekrak. Filmliefhebbers kan gerus van die DVD-versameling gebruik maak.
Little Paradise is die ideale bestemming vir gesinne met kinders. Die huis is kindervriendelik en daar is 'n groot speelplek vir die kinders. Die speelarea bestaan uit 'n sandput, 'n glyplank, swaaie, 'n speelhuisie en 'n groot hok vir die 2 hasies: Hoppi en Struppi. Die huis beskik ook oor WiFi en sekere DStv-kanale. Gaste kan op 1 van die 4 sonstoele langs die swembad of by die tuintafeltjie ontspan. Daar is ook 'n buitestort met warm en koue water. 'n Klein somerhuisie is in die tuin gebou waar gaste 'n koppie tee kan geniet. Indien gaste suurlemoen nodig het vir hul tee is daar 2 suurlemoenbome in die tuin.
’n Bespreking by Little Paradise sluit in:
Sea Cottage-rylaan 50, Noordhoek, 7979, Wes-Kaap
https://d288tngog90ix0.cloudfront.net/AAEAAQAAAAAAAAAAAAAAJDkyZDY3YTllLTU0NjYtNGM1Ny04MzRmLWZjZjViOWQwNDcwYQ?w=1440&h=960&fit=crop&auto=format Vanaf R5 000 per nag (vir 7 persone) 50 Sea Cottage Drive Noordhoek 7979 Wes-Kaap 086 999 0018 16:00-22:00 10:00 -34.10757 18.38183